Viktoras Valis

Viktoras Valis (, ; 1840 m. birželio 17 (29) d., Ropkojuose (prie Dorpato), Lifliandijos gubernija, Rusijos imperija – 1915 m. sausio 22 d., Petrograde, Rusijos imperija) – Rusijos imperijos valstybės veikėjas, kavalerijos generolas, Valstybės tarybos narys.

Gardino (1878–1879 m.), Charkovo (1879–1880 m.), Vitebsko (1880–1884 m.), Podolės (1884–1885 m.), Volynės (1885–1889 m.), Kursko (1889–1892 m.) ir Vilniaus (1901–1902 m.) gubernatorius. Sankt Peterburgo miesto viršininkas (1892–1895 m.), Vidaus reikalų viceministras, Atskirojo žandarų korpuso vadas (1902–1904 m.).

 Biografija 
Gimė ir augo Baltijos vokiečių šeimoje. Mokėsi Nikolajaus inžinierių mokykloje, vėliau – Inžinerinėje akademijoje. Už dalyvavimą kursantų riaušėse iš pastarosios aukštosios mokyklos buvo pašalintas. 1858 m. stojo tarnybos į Rusijos imperijos kariuomenę, 1861 m. tarnavo Pirmajame minuotojų bataljone Lenkijos Karalystėje, po to iki 1867 m. Smolensko ulonų pulke (taip pat Lenkijoje). Kaip generolo Fiodoro Bergo adjutantas dalyvavo malšinant 1863 m. sukilimą. Nuo 1865 m. kartu buvo patvirtintas tarnautoju ypatingiems reikalams prie Lenkijos karalystės generalinio policmeisterio. 1873–1876 m. paskirtas pulkininku ypatingiems pavedimams prie Varšuvos karinės apygardos kariuomenės vado. 1874 m. suteiktas flygeladjutanto laipsnis.

1878 m. paskirtas Gardino, vėliau – Charkovo, Vitebsko, Podolės, Volynės, Kursko gubernatoriumi. 1883 m. pakeltas į generolus majorus. 1892–1895 m. buvo skiriamas Sankt Peterburgo miesto viršininku. Po to Imperatoriaus kanceliarijoje buvo atsakingas už labdaringų įstaigų veiklą, vadovavo Ksenijos Aleksandrovnos moterų institutui. 1901–1902 m. skiriamas Vilniaus gubernatoriumi. 1902 m. Vilniuje išvaikė Gegužės 1-osios darbininkų demonstraciją, daug demonstrantų nukentėjo fiziškai. Už tai onuškietis Hiršas Lekertas surengė pasikesinimą į gubernatorių Viktorą Valį, pastarasis buvo peršautas. Jis buvo atšauktas į Sankt Peterburgą ir paskirtas Vidaus reikalų ministro pavaduotoju, kartu vadovavo ir Atskirajam žandarų korpusui. 1904 m. V.Valiui suteiktas kavalerijos generolo laipsnis, jis buvo paskirtas nariu į Valstybės tarybą (iki 1912 m.).

 Įvertinimas 
Rusijos imperijos:
 Trečio laipsnio Šventosios Anos ordinas (1864 m.)
 Antro laipsnio Šventojo Stanislovo ordinas (1869 m.)
 Antro laipsnio Šventosios Anos ordinas (1871 m.)
 Ketvirto laipsnio Šventojo Vladimiro ordinas 
 Trečio laipsnio Švento Vladimiro ordinas (1877 m.)
 Antro laipsnio Šventojo Stanislovo ordinas (1884 m.)
 Pirmo laipsnio Šventosios Anos ordinas (1888 m.)
 Antro laipsnio Švento Vladimiro ordinas (1891 m.)
 Baltojo erelio ordinas (1895 m.)
 Švento Aleksandro Neviškio ordinas (1901 m.) 
 Švento Aleksandro Neviškio ordinas su brilijantais (1909 m.)
 Pirmo laipsnio Švento Vladimiro ordinas (1914 m.)
 Pasižymėjimo ženklas už pagalbą valstiečiams 
 Medalis už lenkų maišto malšinimąUžsienio valstybių:
 Pranciškaus Juozapo ordino Komandoro kryžius (1870 m.) – Austrija-Vengrija
 Trečio laipsnio Raudonojo erelio ordinas (1871 m.) – Prūsijos karalystė 
 Antro laipsnio Karūnos ordinas (1873 m.) – Prūsijos karalystė
 Antro laipsnio Geležinės karūnos ordinas (1874 m.) – Austrija-Vengrija
 Antro laipsnio Vendų karūnos ordinas (1876 m.) – Meklenburgo-Šverino kunigaikštystė
 Antro laipsnio Kunigaikščio Daniilo ordinas (1883 m.) – Juodkalnijos kunigaikštystė
 Kilmingųjų namų ordinas  (1893 m.) – Bucharos emiratas
 Šaltiniai 
 Wahl, Viktor Karl Konrad Wilhelm v. // Baltisches Biographisches Lexikon digital
 ВАЛЬ (v. Wahl) Виктор Вильгельмович // encspb.ru 

 Literatūra 
 Валь Виктор (Карл-Конрад-Вильгельм) Вильгельмович (Васильевич) // Проект «Русская армия в Великой войне»
 Степанов В. Б. Наместники и губернаторы Курского края. 1779–1917 гг. Исторические очерки. – Курск: Издательство МУП „Курская городская типография“, 2005. – 244 с. ISBN 5-8386-0058-6
 Шилов Д. Н., Кузьмин Ю. А. Члены Государственного совета Российской империи. 1801–1906: Биобиблиографический справочник. – СПб.: Дмитрий Буламин, 2006.
 Гурко В. И. Черты и силуэты прошлого. М., 2000
 ГАРФ ф. 542, 1049 ед. хр., 1839–1918.
 РГИА, ф. 916, 50 ед. хр., 1793–1917.
 РНБ, ф. 127. 31 ед. хр., 1796–1914.
 Валь, фон, Виктор Вильгельмович // Большая советская энциклопедия : в 66 т. (65 т. и 1 доп.) / гл. ред. О. Ю. Шмидт. – М. : Советская энциклопедия, 1926–1947
 Виктор Вильгельмович фон Валь градоначальник Санкт-Петербурга в 1892–1895 гг.
 Официальный портал Администрации Санкт-Петербурга 
 Колпакиди А., Север А. Спецслужбы Российской империи. – М.: Яуза Эксмо, 2010. – С. 303–304, – 768 с. – (Энциклопедия спецслужб). – 3000 экз.  ISBN 978-5-699-43615-6

Kategorija:Rusijos imperijos generolai
Kategorija:Rusijos politikai
Kategorija:Baltvokiečiai